Югоизточна Англия

Югоизточна Англия (на английски: South East England) е един от деветте региона в Англия, дефинирани от правителството на Великобритания за статистически и други цели. Регионът обхваща девет графства с обща територия от 19 096 квадратни километра и население, към 2010 година, от 8 522 900 жители. В района на Югоизточна Англия се намират два национални парка и два обекта на световното културно наследство под егидата на ЮНЕСКО – Кентърбърийската катедрала и дворецът Бленъм. Сред многобройните притегателни дестинации за туристи и ценители са културно-историческото наследство на Оксфорд, курортите по южното крайбрежие на страната към протока Ла Манш и големите музикални фестивали на остров Уайт. В региона се намира и праисторическата фигура наречена „Уфингтънски Бял Кон“ вписана по билото на едноименен хълм в графство Оксфордшър. География „Югоизточна Англия“ е най-големият по брой на населението регион в кралството. В крайните му източни части, в района на град Доувър, се намира най-тясната част на Английския канал, по-известен с името Ла Манш. В непосредствена близост с южното крайбрежие, до границата с регион Югозападна Англия, се намира големия остров Уайт, който е със статут на самостоятелна административна област (графство). Освен него, регионът обхваща и графствата Оксфордшър, Бъкингамшър, Бъркшър, Хампшър, Съри, Западен Съсекс, Източен Съсекс и Кент. През северозападната част на региона преминава средното течение на река Темза – най-важната река във Великобритания. След протичането си през метрополиса Голям Лондон, реката формира границата между „Югоизточна Англия“ и регион „Източна Англия“, в най-долното течение и естуара си при вливането в Северно море. Сред големите градски центрове са Брайтън, Портсмът, Саутхамптън, Рединг и Оксфорд. Административно деление Население Посоченото население за графствата е към 2010 година. Населението на градовете е към 2001 година. Транспорт Няколко автомагистрални трасета пресичат радиално региона, събирайки се към метрополиса Голям Лондон. Автомагистрала М40 обслужва северозападното направление, между Лондон и агломерацията на Бирмингам, пресичайки графствата Бъкингамшър и Оксфордшър покрай градовете Хай Уикъмб и Оксфорд. Автомагистрала М4 преминава в направление изток-запад през графство Бъркшър покрай Рединг, свързвайки Лондон с агломерацията на Бристъл и урбанизираните територии на южен Уелс при градовете Кардиф и Суонзи. Автомагистрала М3 обслужва графствата Съри и Хампшър по югозападното направление от Лондон до Саутхамптън на южното крайбрежие. Автомагистрали М2 и М20 преминават успоредно през графство Кент в югоизточна посока, а Автомагистрала М23 свързва британската столица, право на юг с агломерацията на Брайтън. Летище Гетуик, едното от двете основни летища обслужващи Лондон, е разположено на територията на регион Югоизточна Англия в графство Западен Съсекс. Освен него, още две летища с международни пътнически терминали, оперират в региона. Това са летище „Кент“, разположено в крайните източни части на региона до крайбрежния град Рамсгейт и летище „Саутхамптън“ в югозападната част. Градове Долният списък отразява всички градове в регион Югоизточна Англия с население над 10 000 души. О = Оксфордшър, БЪК = Бъкингамшър, БЪР = Бъркшър, Х = Хампшър, С = Съри, ЗС = Западен Съсекс, ИС = Източен Съсекс, К = Кент, У = Остров Уайт, Източници Външни препратки Официална страница Архив на оригинала от 2011-09-20 в Wayback Machine.. Информационна страница.